Els safarejos, safareigs o rentadors públics, es van construir l’any 1880 segons consta al capdamunt de la font que té al centre un gran escut d’Agramunt. Va ser una iniciativa de l’Ajuntament que presidia l’advocat i hisendat Jaume Mestres. Feia vint anys que s’havia inaugurat el canal d’Urgell i per tant l’aigua ja era abundosa al peu de la Vila. Portar-la fins a les cases va tardar una vintena d’anys més, el 1902, quan amb l’electricitat es pogué pujar-la fins al turó de Sant Francesc i per decantació distribuir-la per totes les cases. Bé, això és un altre tema del qual podem parlar un altre dia. El primer que va fer el Consistori és cercar un indret adequat per construir la instal·lació. Havia de ser com més a prop del canal millor, perquè l’aigua hi havia d’entrar per decantació, i també que es pogués treure amb facilitat l’aigua bruta vers algun dels desguassos de reg fins al Sió. El lloc idoni era en uns terrenys a la banda dreta del canal propietat de la família de Siscar ja que gairebé tota la terra por on discorria el ca-